Diari Oficial de la Generalitat Valenciana


Sumari del DOGV 3663, del 11-01-2000 (1999/10059)

RESOLUCIÓ de 14 de desembre de 1999, de la Conselleria d’Ocupació, sobre alienació de béns mobles integrats en el patrimoni de la Generalitat Valenciana.
---------------------------------------------------------------------------------------------------------------------------------------------------------

### Dades del document

Número de DOGV
:   3663

Data del DOGV
:   11-01-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/10716


Organisme emissor
:   Conselleria d'Ocupació

Tipus de document
:   Resolució

RESOLUCIÓ de 14 de desembre de 1999, de la Conselleria d'Ocupació, sobre alienació de béns mobles integrats en el patrimoni de la Generalitat Valenciana. [1999/Q10743]
  
Una vegada examinat el procediment iniciat d'ofici per la direcció del Centre de Formació i Inserció Professional d'Elda per a l'alienació per concert directe de béns mobles integrants del patrimoni de la Generalitat Valenciana, indicats en l'annex, s'han observat els fets que consten a continuació:
  
1. Segons el tècnic valorador designat en el procediment, hi ha al Centre de Formació i Inserció Professional d'Elda una sèrie d'elements d'impossible aprofitament per als fins formatius a què es destinaven, atés el seu grau d'obsolescència, i el valor dels quals en conjunt no excedeix de 500.000 pessetes.
  
2. S'ha donat compte a la Direcció General de Patrimoni de la valoració efectuada.
  
3. Consta en l'expedient administratiu la comunicació de la voluntat d'alienació a tres industrials dedicats a la compravenda de béns i productes usats, o activitats similars.
  
4. Examinades les ofertes presentades pels industrials, la Secció de Centres proposa l'adjudicació a l'empresa Tecnocostura, SL, per un import de cent trenta mil pessetes (130.000 PTA), per ser aquest el millor preu oferit.
  
La valoració jurídica dels fets exposats és la següent:
  
1. És d'aplicació l'article 55 de la Llei de Patrimoni de la Generalitat Valenciana, en la redacció que en fa la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, i s'han complit els tràmits que estableix el Decret 193/1989, de 22 de desembre, del Consell de la Generalitat Valenciana, pel qual es regula el procediment d'alienació de béns mobles, propietat de la Generalitat Valenciana (DOGV de 15 de gener de 1990).
  
2. L'alienació dels béns a títol onerós en comportarà la desafectació, per aplicació del que disposa la Llei de Patrimoni ja esmentada.
  
D'acord amb l'anterior, tot exercint les facultats que m'han estat atorgades per l'article 35 de la Llei 5/1983, de 30 de desembre, de Govern Valencià, i en virtut de la delegació conferida pel conseller d'Ocupació al secretari general, per Resolució de 3 d'agost de 1999 (DOGV núm. 3.566, de 23 d'agost de 1999), resolc:
  
Primer
  
Desafectar els béns als quals es refereix la present resolució del servei públic a què es destinaven, i els quals s'indiquen en l'annex.
  
Segon
  
Adjudicar a l'empresa Tecnocostura, SL, els béns mobles que inclou la relació annexa, d'acord amb l'oferta presentada per l'esmentada empresa, per un import total de cent trenta mil pessetes (130.000 PTA).
  
La present resolució és definitiva en via administrativa i contra ella podrà interposar-se un recurs contenciós administratiu en el termini de dos mesos, comptadors des de l'endemà de la notificació davant del Jutjat Contenciós Administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.
  
València, 14 de desembre de 1999.- El secretari general: Ramón Doménech Doménech.
  
ANNEX
  
Valoració del lot de béns que a continuació s'assenyalen per a l'alienació i posterior baixa d'inventari del Centre de Formació i Inserció Professional d'Elda, realitzada pel senyor Cándido Tendero Gallego, director del centre:
  
Denominació Marca Model Número de sèrie Valor PTA
  
Màquina de rematar Brother 10.000
  
Màquina de columna 10.000
  
Màquina de fer vores Calrich 672 75.000